CELEX: 62012CN0225
Language: el
Date: 2012-05-14 00:00:00
Title: Υπόθεση C-225/12: Αίτηση για την έκδοση προδικαστικής αποφάσεως, την οποία υπέβαλε το Raad van State (Κάτω Χώρες) στις 14 Μαΐου 2012 — C. Demir κατά Staatssecretaris van Justitie

11.8.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 243/4
            
         Αίτηση για την έκδοση προδικαστικής αποφάσεως, την οποία υπέβαλε το Raad van State (Κάτω Χώρες) στις 14 Μαΐου 2012 — C. Demir κατά Staatssecretaris van Justitie
   (Υπόθεση C-225/12)
   2012/C 243/07
   Γλώσσα διαδικασίας: η ολλανδική
   
      Αιτούν δικαστήριο
   
   Raad van State
   
      Διάδικοι στην υπόθεση της κύριας δίκης
   
   
      Αναιρεσείων: C. Demir
   
      Αναιρεσίβλητος: Staatssecretaris van Justitie
   
      Προδικαστικά ερωτήματα
   
   
               1)
            
            
               Έχει το άρθρο 13 της απόφασης 1/80 (1) την έννοια ότι η διάταξη αυτή έχει εφαρμογή σε ουσιαστική και/ή διαδικαστική προϋπόθεση για την πρώτη είσοδο αλλοδαπού στο έδαφος κράτους μέλους, ακόμα και στην περίπτωση που η προϋπόθεση αυτή, όπως είναι εν προκειμένω μια προσωρινή άδεια διαμονής, επιδιώκει, μεταξύ άλλων, να αποτρέψει την παράνομη είσοδο και την παράνομη διαμονή, πριν την υποβολή αίτησης για την χορήγηση άδειας διαμονής, και κατά το μέρος που μπορεί να θεωρηθεί ως μέτρο, υπό την έννοια της σκέψης 85 της απόφασης που εξέδωσε το Δικαστήριο στις 21 Οκτωβρίου 2003 στις συνεκδικασθείσες υποθέσεις C-317/01 και C-369/01, Abatay κ.λπ. (2) (Συλλογή 2003, σ. I-12301), το οποίο επιτρέπεται να καταστεί αυστηρότερο;
            
         
               2)
            
            
               Ποια είναι η σημασία που πρέπει να αποδοθεί συναφώς στην προϋπόθεση της νόμιμης διαμονής του άρθρου 13 της απόφασης 1/80;
            
         
               3)
            
            
               Ασκεί συναφώς επιρροή το γεγονός ότι η ίδια η υποβολή της αίτησης έχει ως συνέπεια, κατά το εθνικό δίκαιο, η διαμονή να καθίσταται νόμιμη για όσο χρονικό διάστημα δεν έχει εκδοθεί απορριπτική απόφαση επί της αιτήσεως αυτής ή μήπως είναι αποφασιστικό το γεγονός ότι η διαμονή, πριν την υποβολή αίτησης, θεωρείται παράνομη κατά το εθνικό δίκαιο;
            
         
      (1)  Απόφαση της 19ης Σεπτεμβρίου 1980, σχετικά με την προώθηση της συνδέσεως, την οποία εξέδωσε το Συμβούλιο Συνδέσεως που συστάθηκε με τη Συμφωνία Συνδέσεως.
   
      (2)  Συλλογή 2003, σ. Ι-12301.